open-index/open-wikipedia-markdown huggingface dataset:
Σκωληκοειδίτιδα

Η **Οξεία σκωληκοειδίτιδα** είναι η οξεία φλεγμονή της σκωληκοειδούς απόφυσης του τυφλού. Οφείλεται σε απόφραξη του αυλού της, συνήθως από διογκωμένους λεμφαδένες γύρω από τη βάση της, κοπρολίθους, παράσιτα, καρκινοειδή και ξένα σώματα. Όταν αποφραχθεί ο αυλός, συγκεντρώνονται οι εκκρίσεις της σκωληκοειδούς και διατείνουν τον οξέως αυλό της. Η πίεση που ασκείται, οδηγεί σε διακοπή της αρτηριακής κυκλοφορίας και αιμορραγικό έμφρακτο. Τα μικρόβια που υπάρχουν στον αυλό εισέρχονται στον βλεννογόνο και προκαλούν φλεγμονή του τοιχώματος, που μπορεί να οδηγήσει σε νέκρωσή του, έξοδο κοπρανώδους υλικού και μικροβίων στην περιτοναϊκή κοιλότητα και πρόκληση περιτονίτιδας.

Αρχικά εκδηλώνεται με περιομφαλικό πόνο, ο οποίος αργότερα εντοπίζεται στο κάτω δεξιό τεταρτημόριο της κοιλιάς. Αυτό αποτελεί ένα σημαντικό διαγνωστικό σημείο και σημαίνει ότι αρχίζει να δημιουργείται αντιδραστικό υγρό γύρω από τη φλεγμαίνουσα σκωληκοειδή. Ακολουθεί η εμφάνιση ανορεξίας, ναυτίας, εμέτων και χαμηλής πυρετικής κίνησης.                                                                    

Στην κλινική εξέταση βλέπουμε ένα παιδί με όψη πάσχοντος. Στην ψηλάφηση διαπιστώνεται ευαισθησία στο κάτω δεξί τεταρτημόριο της κοιλιάς, που αποτελεί και το πιο αξιόπιστο κλινικό σημείο. Η κάμψη του δεξιού ποδιού μπορεί να προκαλέσει πόνο στο ίδιο αυτό σημείο. Από τις εργαστηριακές εξετάσεις διαπιστώνεται αυξημένος αριθμός λευκών αιμοσφαιρίων, αν και ο φυσιολογικός αριθμός τους δεν αποκλείει την πάθηση. Η γενική ούρων συνήθως είναι φυσιολογική, όμως αν η σκωληκοειδής βρίσκεται κοντά στον ουρητήρα, μπορεί να υπάρχουν πυοσφαίρια και ερυθρά. Στην απλή ακτινογραφία κοιλιάς σε όρθια θέση μπορεί να εμφανιστούν υδραερικά επίπεδα ή κοπρόλιθος.
 
## Διάγνωση σκωληκοειδίτιδας

Η διάγνωση της σκωληκοειδίτιδας δεν είναι πάντα εύκολη. Μπορεί να συγχυστεί με άλλες αρρώστιες όπως πνευμονία, γαστρεντερίτιδα, ουρολοίμωξη. Ακόμα και ο καλύτερος χειρουργός δεν μπορεί να περηφανευτεί ότι όλα τα παιδιά που χειρούργησε για σκωληκοειδίτιδα, είχαν όλα σκωληκοειδίτιδα. Ο γιατρός θα κάνει μια λεπτομερή εξέταση του παιδιού και θα δώσει ιδιαίτερη έμφαση στην κοιλιά. Πολύ συχνά ζητά να γίνουν εξετάσεις αίματος και πιθανό να ζητήσει να γίνουν εξετάσεις ούρων και ακτινογραφία. Το υπερηχογράφημα μπορεί να δώσει σημαντικές πληροφορίες για αυτό και συχνά ο γιατρός το ζητά να γίνει. 

Η θεραπεία είναι χειρουργική και συνίσταται σε εκτομή της σκωληκοειδούς. Στα σύγχρονα νοσοκομεία γίνεται με λαπαροσκόπηση, η οποία επιτρέπει τον πλήρη έλεγχο της κοιλιάς, την ανεύρεση τυχόν άλλων συνυπαρχουσών παθήσεων και μπορεί να χρησιμοποιηθεί ακόμη και σαν διαγνωστική εξέταση, όταν οι εργαστηριακές εξετάσεις δεν θέτουν τη διάγνωση.

## Παραπομπές


## Πηγές
* Paidiatros.com
* https://web.archive.org/web/20171031201557/http://www.ivalioulis.gr/

## Εξωτερικοί σύνδεσμοι

* Βίντεο εγχειρήσεων σκωληκοειδίτιδας

Κατηγορία:Παθήσεις του γαστρεντερικού
Κατηγορία:Επείγοντα ιατρικά περιστατικά
Κατηγορία:Οξύς πόνος
S/2007 S 3

To **S/2007 S 3** είναι ένας φυσικός δορυφόρος του Κρόνου. Η ανακάλυψή του ανακοινώθηκε από τον Σκοτ Σέπαρντ, Ντέιβιντ Τζιούιτ και Jan Kleyna την 1 Μαΐου του 2007 από παρατηρήσεις που έγιναν από τις 18 Ιανουαρίου μέχρι τις 19 Απριλίου του 2007. Το S/2007 2 3 έχει περίπου 5 χιλιόμετρα διάμετρο και ολοκληρώνει μια πλήρη περιστροφή γύρω απ´τον Κρόνο σε μέση απόσταση 20.518.500 χιλιομέτρων, σε 1.100 ημέρες, με κλίση 177,22 μοιρών ως προς την εκλειπτική, σε μια ανάδρομη κατεύθυνση και με εκκεντρότητα 0,130

## Εξωτερικοί σύνδεσμοι
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Σημαία της Νήσου Αναλήψεως

Η **Σημαία της [[Νήσος της Αναλήψεως|Νήσου Αναλήψεως]]**, που αποτελεί τμήμα του βρετανικού υπερπόντιου εδάφους της Αγίας Ελένης και κτήσεων, καθιερώθηκε στις 11 Μαΐου 2013. 

Στην επάνω αριστερή γωνία σε γαλάζιο φόντο έχει τη σημαία της Βρετανίας και στη δεξιά μεριά έχει το εθνόσημο της Νήσου Αναλήψεως.

## Ιστορία
Η σημαία υψώθηκε για πρώτη φορά στις 11 Μαΐου 2013. Πριν την υιοθέτηση της σημαίας αυτής, το νησί χρησιμοποιούσε τη σημαία του Ηνωμένου Βασιλείου για επίσημες περιστάσεις. Κατά τη σύνοδο του Συμβουλίου της Νήσου Αναλήψεως, στις 3 Μαρτίου 2009, συμφώνησε στην υιοθέτηση μιας μοναδικής σημαίας για το νησί, έπειτα από συμβουλή του Γραφείου της Κοινοπολιτείας (Foreign and Commonwealth Office). Προτάθηκε επίσης το νέο σχέδιο για τη σημαία να επιλεγεί έπειτα από διαγωνισμό.

### Οι προτάσεις του 2010

Δύο προτάσεις για σημαία υπεβλήθησαν στο Συμβούλιο της Νήσου κατά τη σύνοδό του στις 30 Ιουλίου 2010. Έπειτα από δημόσια διαβούλευση, η τελική πρόταση για σημαία δημοσιοποιήθηκε τον Ιανουάριο του 2012 και τέθηκε προς έγκριση από τον Κυβερνήτη.
Οι σχετικές προτάσεις του 2010 ήταν η σημαία να είναι σε φόντο μπλε, με ενσωματωμένο το προτεινόμενο εθνόσημο.

### Η πρόταση του 2012
Τον Ιανουάριο του 2012 εγκρίθηκε από το Συμβούλιο της Νήσου το σχέδιο για εθνόσημο. Έπειτα από τη συμφωνία με τον Κυβερνήτη της Αγίας Ελένης και των κτήσεων, το σχέδιο υποβλήθηκε σε ειδικό σώμα για τα εθνόσημα προς έγκριση. Το εθνόσημο έλαβε βασιλική έγκριση τον Αύγουστο του 2012 και σήμερα είναι επίσημα σε ισχύ.

Μια ανεπίσημη σημαία χρησιμοποιήθηκε για να εκπροσωπήσει το Νησί Αναλήψεως κατά τους εορτασμούς του Αδαμάντινου Ιωβηλαίου του Τάμεση τον Ιούνιο του 2012. Η σημαία ήταν σε μπλε φόντο, με το εθνόσημο που είχε προταθεί τον Ιανουάριο του 2012.

Τον Απρίλιο του 2013 συμφωνήθηκε το τελικό σχέδιο για τη σημαία από το Νησιωτικό Συμβούλιο και εγκρίθηκε από το τελευταίο το Νοέμβριο του 2012 και επίσημα από τη Βασίλισσα τον Απρίλιο του 2013. Ακολούθησε η πρώτη ύψωση της σημαίας, στις 11 Μαΐου 2013.

## Παραπομπές


Σημαια
Κατηγορία:Σημαίες του Ηνωμένου Βασιλείου
Εθνόσημο της Νήσου Αναλήψεως

thumb|Το εθνόσημο της Νήσου Αναλήψεως.
Το **εθνόσημο της [[Νήσος Αναλήψεως|Νήσου Αναλήψεως]]** εγκρίθηκε τον Αύγουστο του 2012. Κύριο σύμβολό του είναι δύο χελώνες, οι οποίες γεννούν τα αυγά τους στο νησί.  Για επίσημες περιστάσεις χρησιμοποιούνταν πριν από το σημερινό εθνόσημο το Εθνόσημο του Ηνωμένου Βασιλείου.

## Περιγραφή
Το εθνόσημο αποτελείται από έναν θυρεό που έχει κύματα λευκού-μπλε (εναλλάξ) χρώματος, με ένα πράσινο βέλος που βλέπει προς τα πάνω, όπου πετούν δύο πουλιά (σαν γλάροι) και ένα ακόμα ίδιο πτηνό, αλλά λίγο μεγαλύτερο σε μέγεθος από τα άλλα δύο, στη βάση του θυρεού. Τα πουλιά είναι ζωγραφισμένα μέσα στα μπλε κύματα. Στην κορυφή του θυρεού βρίσκεται μια γαλάζια περικεφαλαία και πάνω της ένα τρικάταρτο ιστιοφόρο πλοίο, με τη σημαία της Αγγλίας καρφωμένη στα δεξιά του. Πάνω από το καράβι (το οποίο φαίνεται να είναι πάνω σε κύματα) βλέπουμε ένα τρίγωνο πράσινου χρώματος. Το θυρεό στηρίζουν δύο όρθιες χελώνες, που κοιτούν αμφότερες προς την περικεφαλαία και βρίσκονται επάνω σε δύο βράχους, όπου έχουν φυτρώσει πράσινα φυτά (χόρτα). Κάθε χελώνα κάθεται πάνω σε έναν τέτοιο βράχο. 

## Ιστορικό
Η πρόταση για ένα νέο σχέδιο εθνοσήμου με σκοπό να χρησιμοποιείται στα νησιά έγινε από το Συμβούλιο των Όπλων (College of Arms) στο Λονδίνο και κατατέθηκε στο Παλάτι του Μπάκιγχαμ. Οι κάτοικοι του νησιού ρωτήθηκαν για το τι ήθελαν να περιλαμβάνεται στο εθνόσημο και επικράτησε η πρόταση να συμπεριληφθούν οι χελώνες.   

## Δείτε επίσης
*Σημαία της Νήσου Αναλήψεως
## Παραπομπές


Εθνοσημο
Γιόστ Μπρούσερ

Ο **Γιόστ Μπρούσερ** είναι Ολλανδός ποδοσφαιριστής, γεννημένος 8 Μαΐου του 1979 και αγωνίζεται στην θέση του αμυντικού και αμυντικού μέσου.

## Βιογραφία

### Χρόνινγκεν ΦΚ
Ντεπούτο έκανε την σεζόν 1997/1998. Ξεκίνησε την καριέρα του από την ομάδα της Γκρόνινγκεν οπού μέσα σε 6 χρόνια είχε 149 συμμέτοχες με την ομάδα που αγωνιζόταν στην 1η κατηγορία. Επίσης εκείνη την περίοδο υπήρξε συμπαίκτης με τον Άριεν Ρόμπεν.

### Ουτρέχτη ΦΚ
Το 2004 πήρε μεταγραφή για την ομάδα της Ουτρέχτης οπού και εκεί μετά από 4 χρόνια παρουσία μετρούσε 117 συμμέτοχες στο πρωτάθλημα και πάλι για την 1η κατηγορία Ολλανδίας.

### ΑΠΟΕΛ
Τον Ιανουάριο του 2008 κατέληξε στο ΑΠΟΕΛ μετά και από παρότρυνση του ατζέντη του και παλιού προπονητή του ΑΠΟΕΛ Ευγένιου Γκέραρντ. Κατέκτησε το πρωτάθλημα με την ομάδα της ΑΠΟΕΛ το 2009 ενώ ήταν ο ποδοσφαιριστής με τα περισσότερα λεπτά συμμέτοχης.

## Εξωτερικοί σύνδεσμοι

Προσωπική Σελίδα

Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές ΣΜΦ Εξέλσιορ
Κατηγορία:Ποδοσφαιριστές ΠΕΚ Ζβόλε
Κατηγορία:Ποδοσφαιριστές Α΄ κατηγορίας Κύπρου
Χρυσή Βίβλος

**Χρυσή Βίβλος** ή **Λίμπρο ντ' Όρο** (**Libro d'Oro**) ονομάζεται το βιβλίο-κατάλογος που υπήρχε στη Βενετία και στο οποίο καταγράφονταν τα ονόματα των Ενετών ευγενών-μελών του Μεγάλου Συμβουλίου, από το οποίο εκλέγονταν εκείνοι οι οποίοι θα καταλάμβαναν τις διοικητικές θέσεις της Γαληνότατης Δημοκρατίας.  Ήταν εκείνοι που είχαν πολιτικά δικαιώματα.

## Η Χρυσή Βίβλος στην Ελλάδα
Κατά την διάρκεια της Ενετοκρατίας στα Ιόνια Νησιά δημιουργήθηκαν και εκεί τέτοιου είδους κατάλογοι στους οποίους περιλαμβάνονταν τα ονόματα των μελών του Συμβουλίου της Κοινότητας κάθε νησιού. Στα βιβλία αυτά καταγράφηκαν αρχικά οι προϋπάρχοντες της ενετικής κατάκτησης ντόπιοι ευγενείς, παλαιοβυζαντινής προέλευσης άρχοντες κεφαλάδες, οι μεγάλοι γαιοκτήμονες και οι στρατιώτες (stradioti) αλλά, αργότερα, και οι οικονομικά ισχυροί αστοί του κάθε νησιού που συνεισέφεραν σημαντικές χρηματικές παροχές στο δημόσιο ταμείο. Όλοι αυτοί αποτελούσαν το λεγόμενο ελληνικό αρχοντολόγιο. Το 1582 δημιουργείται «Λίμπρο ντ' Όρο» στη Ζάκυνθο, (σύμφωνα με άλλες πηγές το έτος δημιουργίας του ήταν το 1542) και το 1593, μετά τη μεγάλη πυρκαγιά του 1591, το νέο της Κεφαλονιάς. Στην Κέρκυρα επίσης δημιουργήθηκε χρυσή βίβλος των ευγενών την ίδια περίοδο. Αν και με την έλευση το 1797 των Γάλλων Δημοκρατικών  στα Ιόνια Νησιά πολλές καταστράφηκαν στην πυρά, πολλά στοιχεία τους διασώθηκαν μέχρι σήμερα. Στον υπόλοιπο ελλαδικό χώρο αν και υπήρχαν σημαντικές οικογένειες προεστών λόγω της έλλειψης τέτοιων καταλόγων και της συστηματικής καταστροφής αρχειακού υλικού από τους Οθωμανούς έχουν διασωθεί ελάχιστες πληροφορίες.

Σημαντική πηγή, σήμερα, για των εντοπισμό των αρχοντικών οικογενειών των νησιών αποτελούν τα σωζόμενα στα αρχεία των νησιών, βιβλία πρακτικών των Συμβουλίων των Κοινοτήτων τους, καθώς και τα έργα νεότερων συγγραφέων, όπως η *Χρυσή Βίβλος των Ιονίων Νήσων* του Ευγένιου Ρίζου Ραγκαβή, καθώς και τα επιστημονικά δελτία και τα αρχεία της Εραλδικής & Γενεαλογικής Εταιρείας Ελλάδος.

## Παραπομπές


## Πηγές
* *Εγκυκλοπαίδεια Ελλαδική*, Εκδόσεις Γιάννη Ρίζου.
* ''Χρυσή Βίβλος της Κεφαλονιάς'' Από το βιβλίο του Π.Δ.Καγκελάρη: *Ιστορία και Γενεαλογία του Οίκου Καγγελάρη της Κεφαλονιάς (16ος-20ός Αιώνες)*, Κέρκυρα 2011

## Βιβλιογραφία
*''Livre d'or de la noblesse Ionienne'' / Eugene Rizo Rangabe (Ευγένιος Ρίζος Ραγκαβής), Athenes, Maison d' Editions "Eleftheroudakis", 1925-1927

* Νίκου Γ. Μοσχονά, *Πρακτικά Συμβουλίου Κοινότητας Κεφαλονιάς - Βιβλίο Α΄ 1593*.
* Ελένης Γρίβα *Το Libro D'Oro της Ιθάκης*.
* Κατερίνας Φ. Ζαρίδη, *Το Libro D'Oro της Κεφαλονιάς του έτους 1799*.
* Κεφαλάς Αλέξανδρος, *Οίκος Κεφαλά-Ιστορική Μελέτη γύρω από τους εν Ελλάδι Κεφαλάδες & τους κλάδους αυτών*". http://www.scribd.com/doc/100910070/%CE%9F%CE%AF%CE%BA%CE%BF%CF%82-%CE%9A%CE%B5%CF%86%CE%B1%CE%BB%CE%AC 
* Κεφαλάς Αλέξανδρος, *Οικόσημα Ελλήνων Ευγενών-Η τέχνη της Εραλδικής στην Ελλάδα*.https://web.archive.org/web/20120725074655/http://www.artmag.gr/art-articles/arts/about-art/3731-greek-arms-nobles-

Κατηγορία:Ιστορικά συγγράμματα
Κατηγορία:Ιστορία της Βενετίας
Κατηγορία:Ενετοκρατία στα Επτάνησα
Επαρχία Λέενε-Βίρου

Η **Επαρχία Λέενε-Βίρου** (εσθονικά:Lääne-Viru maakond), ή ***Λέενε-Βίρουμαα***, είναι μια από τις 15 επαρχίες της Εσθονίας. Βρίσκεται στην Βόρειο Εσθονία, στην νότιο ακτή του κόλπου της Φινλανδίας. Στα εσθονικά, *lääne* σημαίνει δύση και *ida* σημαίνει ανατολή. Η επαρχία συνορεύει με την Επαρχία Ίντα-Βίρου ανατολικά, την Επαρχία Γιόγκεβα νότια, τις Επαρχία Γιέρβα και Επαρχία Χάργιου δυτικά. Το 5.0% του συνολικού πληθυσμού της Εσθονίας ζει στην Λέενε-Βίρου. 


Sagadi mõisa peahoone pargipoolne külg.jpg|
Mõdriku mõisa peahoone.jpg|
Malla mõisa peahoone 2012.jpg|
Vihula mõisa tuuleveski.jpg|


## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Δ΄ κατηγορία ποδοσφαίρου ανδρών Κύπρου 2009-10

Η **Δ΄ κατηγορία ποδοσφαίρου ανδρών Κύπρου 2009-10** ήταν η 25η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε η Ένωση Νέων Παρεκκλησιάς για 1η φορά στην ιστορία της.

## Σύστημα διεξαγωγής
Στο πρωτάθλημα της Δ΄ κατηγορίας 2009-10 συμμετείχαν 15 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2010-11. Οι τέσσερις τελευταίες ομάδες υποβιβάστηκαν στα αγροτικά πρωταθλήματα.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την περίοδο [[Δ΄ κατηγορία ποδοσφαίρου ανδρών Κύπρου 2008-09|2008-09]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία 2009-10
* Αχυρώνας Λιοπετρίου
* ΕΝΑΔ Πόλης Χρυσοχούς
* Ηρακλής Γερολάκκου

Ομάδες που διαβαθμίστηκαν στα αγροτικά πρωταθλήματα:
* Σουρουκλής Τρούλλων
* ΑΠΕΠ Πελενδρίου
* Δάφνη Τρούλλων

;Ομάδες που συμμετέχουν στο πρωτάθλημα
Ομάδες που διαβαθμίστηκαν από την Γ΄ κατηγορία 2008-09
* Αναγέννηση Τραχωνίου
* Ορφέας Λευκωσίας
* Όλυμπος Ξυλοφάγου

Ομάδες που προήχθησαν μέσω του πρωταθλήματος ένταξης ΣΤΟΚ 2010
* Εθνικός Λατσιών
* Καρμιώτισσα Πάνω Πολεμιδιών
* Ορμήδεια FC

Επιπλέον, στο πρωτάθλημα συμμετείχε και η ΑΕΚ Κυθρέας. Η ΑΕΚ είχε διαβαθμιστεί την περίοδο 2006-07 και ανέστειλε τη λειτουργία της. Την περίοδο 2009-10 επαναλειτούργησε. Βάσει ενός κανονισμού οι προσφυγικές ομάδες οι οποίες επαναδραστηριοποιούνταν μπορούσαν να επανενταχθούν στην Δ΄ κατηγορία. Η ΑΕΚ αιτήθηκε συμμετοχή, η οποία έγινε αποδεκτή.

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

1Ο Ελληνισμός Ακακίου τιμωρήθηκε με αφαίρεση 3 βαθμών.
2Η ΑΕΚ Κυθρέας ξεκίνησε το πρωτάθλημα με -9 βαθμούς.

Πηγή: Βαθμολογία

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

*Το παιχνίδι μεταξύ ΑΣΠΙΣ Πύλας και Κωνστάντιος & Ευριπίδης Τραχωνίου τελείωσε 1-1. Μετά από ένσταση κατακυρώθηκε υπέρ του Κωνστάντιου & Ευριπίδη με σκορ 0-3.

Πηγή: Αποτελέσματα

## Παραπομπές


## Πηγές
*
*
*
*
*

## Εξωτερικοί σύνδεσμοι
*

## Δείτε επίσης

* Δ΄ κατηγορία ποδοσφαίρου ανδρών Κύπρου
* Κύπελλο Κύπρου Γ΄ – Δ΄ κατηγορίας 2009-10
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Δ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2009-2010
Νικόλαος Στεφανάκης

Ο **Νικόλαος Στεφανάκης** υπήρξε πρωταθλητής Ελλάδος στο στίβο κατά τις δεκαετίες του ’30 και ’40 στις ρίψεις και μέλος της εθνικής ομάδας στους Βαλκανικούς Αγώνες Στίβου. Ως αθλητής του Πανιωνίου Γ.Σ. αναδείχθηκε πρωταθλητής Ελλάδος στη σφαιροβολία και κατέρριψε το πανελλήνιο ρεκόρ. 

## Βιογραφικό

Η Νικόλαος Στεφανάκης εμφανίστηκε στο στίβο το 1933 με τα χρώματα του Πανιωνίου Γ.Σ. και αποσύρθηκε το 1949. Αγωνίστηκε σε διάφορα αγωνίσματα ρίψεων αλλά διακρίθηκε στη σφαιροβολία. Αναδείχθηκε πέντε φορές πανελληνιονίκης και έφτασε το πανελλήνιο ρεκόρ της σφαίρας στα 14,635 μ. Επίσης, μετείχε και διακρίθηκε στους Βαλκανικούς Αγώνες Στίβου κατακτώντας τέσσερα μετάλλια. 

Στην ιστορία του ελληνικού στίβου υπήρξε ο σφαιροβόλος που διαδέχθηκε τον Ηλία Βεργίνη του Εθνικού Γ.Σ. που κυριαρχούσε την περίοδο 1929-1937 και παρέδωσε τη σκυτάλη στον Κώστα Γιαταγάνα, επίσης του Εθνικού Γ.Σ. μετά το 1947. 

Το 1940 του απονεμήθηκε ο Χρυσός Σταυρός Πανιωνίου για τη συνολική αθλητική προσφορά του.

## Τίτλοι-Διακρίσεις

* **Πανελλήνιο ρεκόρ**
**Σφαιροβολία: 14,635 μ. (1940).

* **Πρωταθλητής Ελλάδος**
**Σφαιροβολία: πέντε φορές: 1936 (13,57), 1937 (13,38), 1938 (14,0), 1940 (14,36), 1946.

* **Βαλκανικοί Αγώνες**
**2ος: 1936 (13,90), 1940 (14,26)
**3ος: 1938 (14,0), 1939 (14,29)
 
* Χρυσός Σταυρός Πανιωνίου: 1940

## Πηγές
# Πέτρου Λινάρδου, "Η Σμύρνη του Πανιωνίου".
# Πέτρου Λινάρδου, "Ο Πανιώνιος ριζώνει στη Νέα Σμύρνη (1930-1940)", εφ. Πανιώνιος Κόσμος, φ. 22 (30/5/2009), σελ. 8.

Στεφανακης Νικολαος
Στεφανακης Νικολαος
Σ
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Καζαλέκκιο ντι Ρένο

Το **Καζαλέκκιο ντι Ρένο** (, ) είναι ιταλικός δήμος στην Μητροπολιτική Πόλη της Μπολόνια, στην περιφέρεια της Εμίλια-Ρομάνια.

## Αδελφοποιήσεις

*  Ρομαινβίλ
*  Πάπα
*  Τρέντσιν

## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Μητροπολιτικής Πόλεως της Μπολόνια
Όμπλαστ της Σαμάρα

Το **Όμπλαστ της Σαμάρα** (ρωσικά: *Сама́рская о́бласть*) είναι ομοσπονδιακό υποκείμενο της Ρωσίας. Βρίσκεται στο Ομοσπονδιακό Διαμέρισμα Βόλγα. Το διοικητικό του κέντρο είναι η πόλη της Σαμάρα (1.164.685 κάτοικοι - απογραφή 2010). Στην διάρκεια της Ρωσικής Επανάστασης του 1905 ήταν η έδρα της θνησιγενούς *Δημοκρατίας του Σταρομπουγιάν*. Μια άλλη μεγάλη πόλη είναι το Τολιάττι (719.632 κάτοικοι - απογραφή 2010), η μεγαλύτερη πόλη της Ρωσίας που δεν είναι πρωτεύουσα κάποιου ομοσπονδιακού υποκειμένου. 

Έκταση: 53.600 τ.χλμ.
Πληθυσμός: 3.239.737 (σύμφωνα με την ρωσική απογραφή του 2002).

## Δημογραφία
**Πληθυσμός**: 3,215,532 (απογραφή 2010), 3,239,737 (απογραφή 2002), 3,265,586 (απογραφή 1989)
*Εθνοτικές ομάδες*: Σύμφωνα με την Απογραφή του 2010, η εθνοτική σύνθεση του όμπλαστ ήταν:
* 2,645,124 Ρώσοι (85.6%)
* 126,124 Τάταροι (4.1%)
* 84,105 Τσουβάς (2.7%)
* 65,447 Μορδβίνοι (2.1%)
* 42,169 Ουκρανοί (1.4%)
* 22,981 Αρμένιοι (0.7%)
* 123,691 άνθρωποι καταγράφηκαν από διοικητικές βάσεις δεδομένων, και δεν θα μπορούσε να δηλώσει κάποια εθνικότητα.
* Γεννήσεις (2008): 36,439 (11.5 ανά 1000) 
* Θάνατοι (2008): 48,593 (15.3 ανά 1000)

### Στατιστικά στοιχεία ζωτικής σημασίας για το 2012
* Γεννήσεις: 38 952 (12.1 ανά 1000)
* Θάνατοι: 44.593 (13.9 ανά 1000)

### Συνολικό ποσοστό γονιμότητας
* 2009 - 1.42 
* 2010 - 1.44 
* 2011 - 1.44 
* 2012 - 1.54 
* 2013 - 1.59 
* 2014 - 1.65 
* 2015 - 1.70 (εκτίμηση)

## Θρησκεία

Σύμφωνα με επίσημη έρευνα του 2012 το 35% του πληθυσμού του όμπλαστ της Σαμάρα πιστεύει στην ρωσική Ορθόδοξη Εκκλησία, 7% είναι άλλου τύπου Χριστιανοί, το 1% είναι Χριστιανοί Ορθόδοξοι που δεν ανήκουν σε κάποια εκκλησία ή είναι μέλη κάποιας μη-ρωσικής Ορθόδοξης Εκκλησίας, το 3% είναι Μουσουλμάνοι, και το 1% του πληθυσμού είναι οπαδοί του Ροντνόβερι (Σλαβική λαϊκή θρησκεία). Επιπλέον, το 30% του πληθυσμού δηλώνει ότι είναι "πνευματικοί αλλά όχι θρησκευτικοί", το 13% είναι άθεοι, και ένα περαιτέρω 10% ακολουθεί άλλες θρησκείες ή δεν απάντησε στην ερώτηση.

## Παραπομπές



Σαμαρα
Αλτίν Χατζί

Ο **Αλτίν Χατζί** είναι ποδοσφαιριστής και αγωνίζεται στην άμυνα αλλά συχνά προωθείται στο αριστερό άκρο της μέσης. Έχει παίξει σε πολλές ομάδες κυρίως σε ομάδες της Ελλάδας της Βουλγαρίας και της Κύπρου. Έχει κατακτήσει το κυπριακό πρωτάθλημα με την ομάδα του Α.Π.Ο.Ε.Λ. την περίοδο 2008-2009. 

Το συμβόλαιο του με την ομάδα του ΑΠΟΕΛ έληγε στο τέλος της περιόδου του 2010 και υπολογιζόταν ότι θα σταματήσει το ποδόσφαιρο. Εξαιρετικά είναι και τα στατιστικά του με την Εθνική Αλβανίας. Είναι ο τέταρτος σε συμμετοχές στην εθνική της χώρας του μετρώντας 67 συμμετοχές.

Από το 2010 ως το 2012 αγωνίστηκε στο τέλος της καριέρας του με την φανέλα του Απόλλωνα Καλαμαριάς στην Δ΄ Εθνική, συμμετέχοντας στην προσπάθεια του συλλόγου να επανέλθει στις μεγάλες κατηγορίες μετά τον υποβιβασμό του λόγω χρεών.

Κατηγορία:Αμυντικοί ποδοσφαιριστές
Κατηγορία:Αλβανοί ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Λίτεξ Λόβετς
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Λουφτετάρι
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Μάρτσιν Ζεβουάκοφ

Ο **Μάρτσιν Ζεβλάκοφ** (, , 22 Απριλίου 1976 - ) είναι ποδοσφαιριστής και αγωνίζεται στη θέση του επιθετικού. Έχει παίξει σε πολλές ομάδες μέχρι στιγμής στην καριέρα του αλλά η καλύτερη του περίοδος ήταν όταν αγωνιζόταν για 6 χρόνια στην Μούσκρον. Η μεγαλύτερη του επιτυχία με αυτή την ομάδα ήταν όταν οδήγησε την ομάδα του στον τελικό του Κυπέλλου το 2001-2002. Έχει σκοράρει περισσότερα από 100 γκολ στην καριέρα του.

Επίσης μεγάλη επιτυχία ήταν και η συμμετοχή του με την Εθνική Πολωνίας στο Παγκόσμιο Κύπελλο του 2002 όπου και αγωνίστηκε και στα 3 παιχνίδια (σαν αλλαγή) που έδωσε η εθνική του. Στο 3ο παιχνίδι με τις Η.Π.Α μάλιστα σκόραρε το 3ο γκολ για την εθνική της χώρας του. Στον ΑΠΟΕΛ αν και δεν απέδωσε τα αναμενόμενα στον 1ο γύρο του πρωταθλήματος στο 2ο μισό της χρονιάς με καθοριστικά τέρματα βοήθησε την ομάδα να κατακτήσει το πρωτάθλημα και αυτόν να αναδεικνύεται πρώτος σκόρερ της ομάδας.

Ο Μάρτσιν Ζεβλάκοφ έχει έναν δίδυμο αδερφό, το Μίχαλ, ο οποίος αγωνίζεται ως αμυντικός στην τουρκική Ανκαραγκουτσού, ενώ στο παρελθόν έχει αγωνιστεί στον Ολυμπιακό.

## Πηγές
* Ιστοσ. 90minut, Μάρτσιν Ζεβλάκοφ 

## Εξωτερικοί σύνδεσμοι
* 
* 

Κατηγορία:Επιθετικοί ποδοσφαιριστές
Κατηγορία:Πολωνοί ποδοσφαιριστές
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές ΚΣΚ Μπέβερεν
Κατηγορία:Ποδοσφαιριστές Ρουαγιάλ Εξελσιόρ Μουσκρόν
Κατηγορία:Ποδοσφαιριστές Ντέντερ Έεντραχτ Χέκελγκεμ
Κατηγορία:Ποδοσφαιριστές ΓΚΣ Μπελχάτοφ
Κατηγορία:Ποδοσφαιριστές Κορόνα Κιέλτσε
Κατηγορία:Ποδοσφαιριστές Πολόνια Βαρσοβίας
Κατηγορία:Ποδοσφαιριστές Χούτνικ Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Πολωνοί ποδοσφαιριστές στο εξωτερικό
Κατηγορία:Δίδυμοι αθλητές
Κατηγορία:Ξένοι ποδοσφαιριστές στο Βέλγιο
Παράσημο της Νίκης

Το **Παράσημο της Νίκης** (ρώσικα: Орден «Победа») ήταν η ανώτερη στρατιωτική διάκριση της Σοβιετικής Ένωσης και ένα από τα πιο σπάνια παράσημα παγκοσμίως. Το παράσημο απονέμονταν μόνο σε στρατηγούς και στρατάρχες για την επιτυχή διεξαγωγή στρατιωτικής επιχείρησης που να περιελάμβανε μια ή περισσότερες ομάδες στρατιών και να είχε αποτέλεσμα «επιτυχημένη επιχείρηση στο πλαίσιο ενός ή περισσοτέρων μετώπων με ριζική αλλαγή της κατάστασης υπέρ του Κόκκινου Στρατού.» Καθ' όλη την ιστορία του, το παράσημο απονεμήθηκε σε δεκατρείς Σοβιετικούς και πέντε Ξένους ηγέτες, ενώ ανακλήθηκε μία φορά. 

## Ιστορία
Η πρόταση για το παράσημο έγινε από τον συνταγματάρχη Ν.Σ. Νέγιελοφ, ο οποίος υπηρετούσε στο αρχηγείο του Κόκκινο Στρατού στα μετόπισθεν το 1943. Το αρχικό όνομα που προτάθηκε από το Νέγιελοφ ήταν *Παράσημο Αφοσίωσης στην Πατρίδα*, εντούτοις του δόθηκε το σημερινό όνομα κατά τον Οκτώβριο του ίδιο έτους.  Το παράσημο υιοθετήθηκε επίσημα στις 10 Απριλίου 1944 και απονεμήθηκε στους στρατάρχες Αλεξάντρ Βασιλιέφσκι και Γκεόργκι Ζούκοφ καθώς και στον Ιωσήφ Στάλιν ως Αρχηγό των σοβιετικών ενόπλων δυνάμεων. Το παράσημο δόθηκε και σε κορυφαίους διοικητές των συμμάχων. Όλα τα παράσημα απονεμήθηκαν κατά την διάρκεια του Β' Παγκοσμίου Πολέμου, εκτός από αυτό που απονεμήθηκε το 1978 στον Λεονίντ Μπρέζνιεφ, που ανακλήθηκε όμως μετά θάνατον το 1989 καθώς δεν πληρούσε τις προϋποθέσεις. 

Όπως και άλλα παράσημα που απονέμονταν από κομμουνιστικά κράτη, το Παράσημο της Νίκης ήταν δυνατόν να απονεμηθεί πάνω από μία φορά σε κάθε άτομο. Συνολικά απονεμήθηκε είκοσι φορές σε δεκαεπτά ανθρώπους (συμπεριλαμβανομένου και του Μπρέζνιεφ). 

Εν αντιθέσει με τα υπόλοιπα σοβιετικά παράσημα, είχε σειριακό αριθμό πάνω του, ο οποίος αναφερόταν μόνο στο τιμητικό δίπλωμα. Μετά τον θάνατο του κατόχου του παρασήμου, εν αντιθέσει με τα υπόλοιπα παράσημα, έπρεπε να επιστραφεί στο κράτος. Τα παράσημα σήμερα φυλάσσονται στο Κρεμλίνο, με εξαίρεση το Παράσημο της Νίκης του Ντουάιτ Αϊζενχάουερ που εκτίθεται στο Κτήριο των Εθνικών Αρχείων των Ηνωμένων Πολιτειών στην Ουάσιγκτον.

## Παραπομπές


Κατηγορία:Σοβιετικές τιμητικές διακρίσεις για το Β' Παγκόσμιο Πόλεμο
Δήμος Άμφισσας

Ο **Δήμος Άμφισσας** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Άμφισσας και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Δελφών. Βρισκόταν στα ανατολικά του νομού. Καταλάμβανε έκταση ανάμεσα στα βουνά Παρνασσό και Γκιώνα και απλωνόταν στο μεγαλύτερο τμήμα της πεδιάδας της Άμφισσας. Ο δήμος Άμφισσας συνόρευε με τους δήμους Γραβιάς, Ιτέας, Λιδωρικίου, Δελφών, Παρνασσού και Γαλαξειδίου. Ο δήμος φημιζόταν για την παραγωγή βρώσιμης ελιάς και ελαιολάδου. 

## Διαίρεση
Ο δήμος Άμφισσας περιλάμβανε τα παρακάτω δημοτικά διαμερίσματα και οικισμούς:
: ** Δ.δ. Φωκίδας ** -- η Άμφισσα [6.946]
: ** Δ.δ. Αγίας Ευθυμίας ** -- η Αγία Ευθυμία [597]
: ** Δ.δ. Αγίου Γεωργίου ** -- ο Άγιος Γεώργιος [115]
: ** Δ.δ. Αγίου Κωνσταντίνου ** -- ο Άγιος Κωνσταντίνος [56]
: ** Δ.δ. Δροσοχωρίου ** -- το Δροσοχώρι [336]
: ** Δ.δ. Ελαιώνος ** -- ο Ελαιώνας [478]
: **Δ.δ. Προσηλίου** [326]
::* η Βίνιανη [167]
::* το Μοναστήρι [4]
::* το Προσήλιο [155]
: ** Δ.δ. Σερνικακίου ** [394]
::* το Σερνικάκι [394]

## Εξωτερικοί σύνδεσμοι
*Νομός Φωκίδας - Δήμος Άμφισσας 
*Δήμος Άμφισσας

Κατηγορία:Δήμοι της περιφερειακής ενότητας Φωκίδας
Χαλκηδόνα (αποσαφήνιση)

Η **Χαλκηδόνα** μπορεί να αναφέρεται στα εξής:

* Στην αρχαία ελληνική πόλη της Μικράς Ασίας, Χαλκηδόνα
* Στο διαμέρισμα της Κωνσταντινούπολης, Χαλκηδόνα
* Στον δήμο του Πολεοδομικού Συγκροτήματος Αθηνών, Νέα Χαλκηδόνα
* Στην κωμόπολη του Νομού Θεσσαλονίκης και έδρα του ομώνυμου δήμου, Χαλκηδόνα
* Στον ποδοσφαιρικό σύλλογο Α.Ο. Χαλκηδών
* Στη συνοικία της Νίκαιας, Χαλκηδόνα
Δήμος Δελφών (πρόγραμμα Καποδίστριας)

Ο **Δήμος Δελφών** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Δελφών. Βρισκόταν στο Νομό Φωκίδας και αποτελούταν από δύο δημοτικά διαμερίσματα, τους Δελφούς και το Χρισσό. Ο συνολικός πληθυσμός του δήμου ήταν 3.511 κάτοικοι. Ο δήμος βρισκόταν στα ανατολικά του νομού και το μεγαλύτερο τμήμα του απλωνόταν στις πλαγιές του Παρνασσού.

## Διαίρεση
Ο δήμος Δελφών περιλάμβανε τα παρακάτω δημοτικά διαμερίσματα και οικισμούς:
: **Δ.δ. Δελφών** [2.481]
::* οι Δελφοί [2.373]
::* τα Καλάνια [44]
::* το Κρόκι [64]
: **Δ.δ. Χρισσού**  [1.030]
::* το Χρισσό (τ. Χρυσόν) [1.021]
::* η Μονή Προφήτη Ηλία [9]

## Παραπομπές


## Εξωτερικοί σύνδεσμοι
* Δήμος Δελφών
* Σύλλογος Ξενοδόχων & Επιχειρηματιών Τουριστικών Καταλυμάτων Γαλαξειδίου και Αγίων Πάντων Φωκίδας


Κατηγορία:Δήμοι της περιφερειακής ενότητας Φωκίδας
Δ΄ κατηγορία ποδοσφαίρου ανδρών Κύπρου 2008-09

Η **Δ΄ κατηγορία ποδοσφαίρου ανδρών Κύπρου 2008-09** ήταν η 24η έκδοση της Δ΄ κατηγορίας ποδοσφαίρου της Κύπρου. Το πρωτάθλημα κέρδισε ο Αχυρώνας Λιοπετρίου για 3η φορά στην ιστορία του.

## Σύστημα διεξαγωγής
Στο πρωτάθλημα της Δ΄ κατηγορίας 2008-09 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Γ΄ κατηγορίας 2009-10. Οι τρεις τελευταίες ομάδες υποβιβάστηκαν στα αγροτικά πρωταθλήματα.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την περίοδο [[Δ΄ κατηγορία ποδοσφαίρου ανδρών Κύπρου 2007-08|2007-08]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία 2008-09
* Διγενής Βορόκλινης
* Οθέλλος Αθηαίνου
* Ορφέας Λευκωσίας

Ομάδες που διαβαθμίστηκαν στα αγροτικά πρωταθλήματα:
* Εθνικός Λατσιών
* ΣΕΚ Αγίου Αθανασίου
* FC Επισκοπής

;Ομάδες που συμμετέχουν στο πρωτάθλημα
Ομάδες που διαβαθμίστηκαν από την Γ΄ κατηγορία 2007-08
* Αναγέννηση Γερμασόγειας
* ΕΝ.Α.Δ. Πόλης Χρυσοχούς
* Ηρακλής Γερολάκκου

Ομάδες που προήχθησαν από τα αγροτικά πρωταθλήματα:
* Κωνστάντιος & Ευριπίδης Τραχωνίου
* Νίκος & Σωκράτης Ερήμης
* Δάφνη Τρούλλων

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.

Πηγή: Βαθμολογία

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: Αποτελέσματα 

## Παραπομπές


## Πηγές
*
*
*
*

## Εξωτερικοί σύνδεσμοι
*

## Δείτε επίσης

* Δ΄ κατηγορία ποδοσφαίρου ανδρών Κύπρου
* Κύπελλο Κύπρου Γ΄ – Δ΄ κατηγορίας 2008-09
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Δ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2008-2009
Δήμος Γαλαξειδίου

Ο **Δήμος Γαλαξειδίου** ήταν δήμος του νομού Φωκίδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Δελφών. Αποτελούταν από τέσσερα δημοτικά διαμερίσματα. Πρωτεύουσα του δήμου ήταν το Γαλαξίδι. Ο συνολικός πληθυσμός του δήμου ήταν 3.030 κάτοικοι. Ο δήμος Γαλαξειδίου ήταν παραθαλάσσιος δήμος. Βρίσκόταν στα νότια του νομού και απλωνόταν σε μία περιοχή ανάμεσα στον Κορινθιακό κόλπο και στις νότιες απολήξεις της Γκιώνας.

## Διαίρεση
Ο δήμος Γαλαξειδίου περιλάμβανε τα παρακάτω δημοτικά διαμερίσματα και οικισμούς:
: **Δ.δ. Γαλαξιδίου** [1.718]
::* το Γαλαξίδι [1.718]
::* ο Άγιος Γεώργιος (νησίδα) [0]
::* η Αψηφιά (νησίδα) [0]
: **Δ.δ. Αγίων Πάντων** [386]
::* οι Άγιοι Πάντες [180]
::* οι Νέοι Άγιοι Πάντες [81]
::* η Παραλία Αγίων Πάντων [125]
: ** Δ.δ. Βουνιχώρας ** -- η Βουνιχώρα [447]
: ** Δ.δ. Πεντεορίων ** -- τα Πεντεόρια [479]
## Διοικητική ιστορία
Ο Δήμος πρωτοσυστάθηκε το 1835 ως Δήμος Μεσσαπίας. Το 1840 ο οικισμός Μεσσάπιον μετονομάστηκε σε Γαλαξείδιον.  Ο δήμος καταργήθηκε το 1912, οπότε υποβιβάστηκε σε Κοινότητα. Στις 29 Δεκεμβρίου 1989 η Κοινότητα αναγνωρίστηκε σε Δήμο, ο οποίος λειτούργησε ως το 2010, οπότε και καταργήθηκε.
## Δήμαρχοι
...
*1903 Ευθύμιος Βλάμης (1851-1937)
...
### Πρόεδροι της Κοινότητας Γαλαξιδίου
...
*1914-1921 και 1929-1933 Ευθύμιος Βλάμης (1851-1937)
...
*1983-1986 Γεώργιος-Ευθύμιος Τσελές
*1987-1989 Ηλίας Μιχόπουλος
### Δήμαρχοι Γαλαξιδίου (1989-2010)
*1989-1994 Ηλίας Μιχόπουλος
*1995-1998 Νικόλαος Γουργούρης
*1999-2002 Δημήτριος Κουτόνιας
*2003-2006 Νικόλαος Γουργούρης
*2007-2010 Δρόσος Αγγουράς

## Εξωτερικοί σύνδεσμοι
*Δήμος Γαλαξειδίου
*Αποτελέσματα δημοτικών εκλογών από την ΕΕΤΑΑ.

## Παραπομπές


Κατηγορία:Δήμοι της περιφερειακής ενότητας Φωκίδας
Επαρχία Πάρνου

Η **Επαρχία Πάρνου** (εσθονικά:Pärnu maakond), ή ***Πάρνουμαα***, είναι μια από τις 15 Επαρχίες της Εσθονίας. Βρίσκεται στο νοτιοδυτικό τμήμα της χώρας, στην ακτογραμμή του *[[Κόλπος της Ρίγας|Κόλπου της Ρίγα]]*, και συνορεύει με τις επαρχίες Λέενε και Ράπλα βόρεια, τις επαρχίες Γιέρβα και Βίλγιαντι ανατολικά, και με την Λεττονία προς τον νότο. Το 6.6% του συνολικού πληθυσμού της Εσθονίας ζει στην επαρχία Πάρνου.

Η Πάρνου είναι η μεγαλύτερη σε έκταση επαρχία της Εσθονίας.

## Παραπομπές


## Εξωτερικοί σύνδεσμοι
* 

Κατηγορία:Επαρχίες της Εσθονίας
Κισσός FC Κισσόνεργας

Ο **Κισσός FC Κισσόνεργας** ήταν κυπριακή ποδοσφαιρική ομάδα με έδρα την Κισσόνεργα της επαρχίας Πάφου. Η ομάδα προήλθε από την ενοποίηση του Κισσού Κισσόνεργας και της ΑΕΜ Μεσόγης-Γιόλου, το 2007, παίρνοντας τη θέση της ΑΕΜ στη Γ΄ κατηγορία. Χρώματα της ομάδας ήταν το πράσινο και το άσπρο.

## Ιστορία

### Ίδρυση
Ο Κισσός FC Κισσόνεργας ιδρύθηκε το 2007. Την χρονιά εκείνη η ΑΕΜ Μεσόγης-Γιόλου αντιμετώπιζε πολλά οικονομικά προβλήματα. Το συμβούλιο της ομάδας Κισσός Κισσόνεργας εξέφρασε πρόθεση να αναλάβει την ΑΕΜ ώστε να συνεχίσει τη λειτουργία της, μετονομάζοντας την σε Κισσό FC Κισσόνεργας, πράγμα που έγινε. Ουσιαστικά, ο Κισσός FC Κισσόνεργας προέρχεται από  μια μορφή ενοποίησης της ΑΕΜ Μεσόγης-Γιόλου με τον Κισσό Κισσόνεργας, ο οποίος αδρανοποιήθηκε.

### Αγωνιστική πορεία
Ο Κισσός FC Κισσόνεργας πήρε τη θέση της ΑΕΜ στο πρωτάθλημα Γ΄ κατηγορίας 2007-08, όπου και κατέκτησε την 8η θέση. Την περίοδο 2008-09 κατέκτησε την 6η θέση στο πρωτάθλημα Γ΄ κατηγορίας, που είναι η ψηλότερη στην ιστορία της ομάδας. Ωστόσο, την επόμενη περίοδο τερμάτισε στην 13η θέση και υποβιβάστηκε στη Δ΄ κατηγορία. Την ίδια περίοδο είχε φτάσει στην ημιτελική φάση του Κυπέλλου Κύπρου Γ΄ – Δ΄ κατηγορίας. Την περίοδο 2010-11 τερμάτισε στην 7η θέση της Δ΄ κατηγορίας, την περίοδο 2011-12 στην 8η θέση και την περίοδο 2012-13, στην 9η θέση 

### Αποχώρηση και διαγραφή από την ΚΟΠ
Την περίοδο 2013-14, αγωνιζόμενος στη Δ΄ κατηγορία, αποχώρησε από το πρωτάθλημα την 22η αγωνιστική. Η απόφαση για αποχώρηση λήφθηκε αφότου η ομάδα δέχθηκε βαριές ποινές από τη δικαστική επιτροπή της ΚΟΠ.  

Η ομάδα διαλύθηκε και επανιδρύθηκε ο Κισσός Κισσόνεργας.

## Πορεία στο χρόνο
Ο πίνακας που ακολουθεί παρουσιάζει την πορεία της ομάδας στις διοργανώσεις της ΚΟΠ (για όσες περιόδους βρέθηκαν στοιχεία).




## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις αθλητικών συλλόγων το 2007
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κισσόνεργα
Αναγέννηση Γερμασόγειας

Η **Αναγέννηση Γερμασόγειας** είναι ένα κυπριακό αθλητικό σωματείο το οποίο προέρχεται από τη Γερμασόγεια της επαρχίας Λεμεσού. Διατηρεί τμήματα ποδοσφαίρου και καλαθοσφαίρισης ανδρών και γυναικών. Ιδρύθηκε το 1956. Χρώματα του σωματείου είναι το μπλε και το άσπρο.

## Ποδόσφαιρο

Η Αναγέννηση Γερμασόγειας έχει στη Β΄ κατηγορία, στη Γ΄ κατηγορία και στη Δ΄ κατηγορία της Κύπρου. Έχει κατακτήσει μία φορά το πρωτάθλημα Δ΄ κατηγορίας.

## Καλαθόσφαιρα ανδρών
Το τμήμα καλαθόσφαιρας ανδρών χρησιμοποιεί για έδρα το γήπεδο του Λυκείου Αγίου Νικολάου. Έχει κατακτήσει 3 φορές το πρωτάθλημα Β΄ κατηγορίας και 3 φορές το Κύπελλο Κύπρου Β΄ κατηγορίας.

## Καλαθόσφαιρα γυναικών
Το τμήμα καλαθόσφαιρας γυναικών χρησιμοποιεί για έδρα το γήπεδο του Λυκείου Αγίου Νικολάου. Έχει κατακτήσει 1 φορά το Πρωτάθλημα Κύπρου, 2 φορές το Κύπελλο Κύπρου και 2 φορές το Σούπερ καπ.

## Τίτλοι
### Ποδόσφαιρο
* Δ΄ Κατηγορία:
** Πρωταθλήτρια (1): 2006

* Πρωτάθλημα Ένταξης ΣΤΟΚ:
** Πρωταθλήτρια (1): 1993

* Κύπελλο ΣΤΟΚ:
** Κυπελλούχος (1): 1993

*Πρωτάθλημα ΠΑΑΟΚ:
** Πρωταθλήτρια (1): 1986

*Κύπελλο ΠΑΑΟΚ: 
** Κυπελλούχος (1): 1993

### Καλαθοσφαίριση ανδρών
* Β΄ κατηγορίας: 
** Πρωταθλήτρια (3): 2007-08, 2011-12, 2014-15

* Κύπελλο Κύπρου Β΄ κατηγορίας:
** Κυπελλούχος (3): 2007-08, 2011-12, 2013-14

### Καλαθοσφαίριση γυναικών
* Πρωτάθλημα Κύπρου:
** Πρωταθλήτρια (1): 2021-22

* Κύπελλο Κύπρου:
** Κυπελλούχος (2): 2021-22, 2022-23

* Σούπερ καπ:
** Κυπελλούχος (2): 2022, 2023

## Παραπομπές


Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις αθλητικών συλλόγων το 1956
Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Γερμασόγεια
Αναγέννηση Τραχωνίου

Η **Αναγέννηση Τραχωνίου** ήταν κυπριακή ποδοσφαιρική ομάδα με έδρα το Τραχώνι της επαρχίας Λεμεσού. Η Αναγέννηση έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώματα της ομάδας είναι το κόκκινο και το άσπρο. Έδρα της ομάδας είναι το Κοινοτικό Στάδιο Τραχωνίου.

## Ιστορία
Η Αναγέννηση ιδρύθηκε το 1979. Μέχρι το 2005 συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού. (ΕΠΟΛ). Το 2005 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. 

Στη δεύτερη συμμετοχή της στη Δ΄ κατηγορία, την περίοδο 2006-07. τερμάτισε στην τρίτη θέση και προβιβάστηκε στην Γ΄ κατηγορία. Παρέμεινε στην Γ΄ κατηγορία για 2 περιόδους. Υποβιβάστηκε την περίοδο 2008-09. Ακολούθησαν δύο περίοδοι στη Δ΄ κατηγορία. Την περίοδο 2010-11 υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΕΠΟΛ και το 2018 ανέστειλε τη λειτουργία της. Το 2022 επανήλθε στις διοργανώσεις της ΕΠΟΛ, αλλά ανέστειλε ξανά την λειτουργία της το 2025.

Το 2016 κέρδισε τη συμμετοχή της στην Επίλεκτη κατηγορία ΣΤΟΚ μέσω του πρωταθλήματος ένταξης 2016, ωστόσο αποσύρθηκε και δεν συμμετείχε στο πρωτάθλημα. Συνέχισε στις διοργανώσεις της ΕΠΟΛ.  




## Τίτλοι-Διακρίσεις
* Πρωταθλήματα Α΄ κατηγορίας ΕΠΟΛ (3): 2012-13, 2014-15, 2015-16
* Κυπελλούχος Α΄ κατηγορίας ΕΠΟΛ (2): 2015-16,  2024-25
* Super Cup ΕΠΟΛ (1): 2015

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

* Προφίλ στην ιστοσελίδα της Κυπριακής Ομοσπονδίας Ποδοσφαίρου
*

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις αθλητικών συλλόγων το 1979
Κατηγορία:Τραχώνι Λεμεσού
Κωνστάντιος & Ευριπίδης Τραχωνίου

Ο **Κωνστάντιος & Ευριπίδης Τραχωνίου** ήταν κυπριακή ποδοσφαιρική ομάδα με έδρα το Τραχώνι της επαρχίας Λεμεσού. Η ομάδα ιδρύθηκε το 1966. Χρώματα της ομάδας είναι το μαύρο, το άσπρο, το μπλε και το γκρίζο. Έδρα της ομάδας είναι το Κοινοτικό Στάδιο Τραχωνίου. 

## Ιστορία
Ο Κωνστάντιος & Ευριπίδης Τραχωνίου ιδρύθηκε το 1966. Το όνομα του σωματείου δώθηκε προς τιμή 2 Τραχωνιτών, του Κωνστάντιου και του Ευρυπίδη οι οποίοι υπήρξαν αγωνιστές της ΕΟΚΑ και οι οποίοι το 1964 στο πλαίσιο των δικοινοτικών ταραχών έλαβαν μέρος σε συγκρούσεις στην περιοχή Λουρουτζίνας και από τότε αγνοείται η τύχη τους.   Το σωματείο μέχρι το 2008 αγωνιζόταν στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 2008 κέρδισε το πρωτάθλημα ένταξης ΣΤΟΚ και συνάμα την ένταξη του στην Κυπριακή Ομοσπονδία Ποδοσφαίρου (ΚΟΠ) και στη Δ΄ κατηγορία. 

Παρέμεινε στη Δ΄ κατηγορία για πέντε περιόδους. Την περίοδο 2012-13 κατέκτησε την τέταρτη θέση του πρωταθλήματος και προβιβάστηκε στη Γ΄ κατηγορία. Την περίοδο 2013-14 τερμάτισε στην τελευταία θέση του πρωταθλήματος Γ΄ κατηγορίας και υποβιβάστηκε στη Δ΄ κατηγορία. Το 2014, μετά το τέλος του πρωταθλήματος, αποχώρησε από την ΚΟΠ λόγω οικονομικών προβλημάτων. Συνεχίσε στις διοργανώσεις της ΠΑΑΟΚ.. Το 2018 ανέστειλε την λειτουργία του.




## Τίτλοι-Διακρίσεις
* Πρωτάθλημα ένταξης:
** Πρωταθλητής (1): 2008

*Πρωτάθλημα ΠΑΑΟΚ:
** Πρωταθλητής (2): 2005, 2007

*Κύπελλο ΠΑΑΟΚ: 
** Κυπελλούχος (1): 2005

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1966
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Τραχώνι Λεμεσού
Αθλητικός Πολιτιστικός Όμιλος Πάφου

Ο **Αθλητικός Πολιτιστικός Όμιλος Πάφου** (ή ο ΑΠΟΠ Πάφου) είναι ένα κυπριακό αθλητικό και πολιτιστικό σωματείο με έδρα την Πάφο. Ιδρύθηκε στις 9 Σεπτεμβρίου 1953 ως **[[Αθλητικός Ποδοσφαιρικός Όμιλος Πάφου]]** (γνωστός ως ΑΠΟΠ Πάφου), έχοντας μόνο ποδοσφαιρική ομάδα. Το 2000 η ποδοσφαιρική ομάδα ενοποιήθηκε τον Ευαγόρα Πάφου δημιουργώντας την Αθλητική Ένωση Πάφου (ΑΕΠ). Ωστόσο, ο ΑΠΟΠ διατηρήθηκε σαν αθλητικό και πολιτιστικό σωματείο και μετονομάστηκε σε **Αθλητικός Πολιτιστικός Όμιλος Πάφου**, διοργανώνοντας πολιτιστικές εκδηλώσεις ενώ ταυτόχρονα δημιούργησε τμήματα καλαθοσφαίρισης ανδρών και γυναικών. Χρώματα του σωματείου είναι το μπλε και το άσπρο. 

## Ιστορία
Μετά την ενοποίηση του ΑΠΟΠ με τον Ευαγόρα και τη δημιουργία της ΑΕΠ, ο ΑΠΟΠ διατηρήθηκε σαν αθλητικό και πολιτιστικό σωματείο και μετονομάστηκε σε **Αθλητικός Πολιτιστικός Όμιλος Πάφου**, διοργανώνοντας πολιτιστικές εκδηλώσεις ενώ στη συνέχεια δημιούργησε τμήματα καλαθοσφαίρισης ανδρών και γυναικών.

Η καλαθοσφαιρική ομάδα ανδρών δημιουργήθηκε το 2003. Έχει κατακτήσει 2 φορές το πρωτάθλημα στη Β΄ Κατηγορία (2011,2019). Επιπρόσθετα έχει κατακτήσει 4 φορές το κύπελλο Β΄ κατηγορίας (2010, 2011, 2015, 2019). Την περίοδο 2017-18 συμμετείχε για πρώτη φορά στην Α΄ κατηγορία.

Η καλαθοσφαιρική ομάδα γυναικών συμμετέχει στο πρωτάθλημα Α΄ κατηγορίας.

## Τίτλοι
;Ανδρών
* Β΄ Κατηγορία:
** Πρωταθλήτρια (2): 2011, 2019

* Κύπελλο Β΄ Κατηγορίας:
** Κυπελλούχος (4): 2010, 2011, 2015, 2019

## Παραπομπές


## Πηγές

*ΑΠΟΠ Πάφου
*
*Ο Ευαγόρας και ο ΑΠΟΠ πριν… γίνει η ΑΕΠ
*Δεκατέσσερα χρόνια άντεξε η Α.Ε. Πάφος

Κατηγορία:Αθλητικοί σύλλογοι Επαρχίας Πάφου
Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1953
Κατηγορία:Ιδρύσεις ομάδων καλαθοσφαίρισης το 2003
Κατηγορία:Δήμος Πάφου
Δάφνη Τρούλλων

Η **Δάφνη Τρούλλων** είναι κυπριακός αθλητικός σύλλογος με έδρα τους Τρούλλους της επαρχίας Λάρνακας. Ιδρύθηκε το 1952. Διαθέτει τμήμα επιτραπέζιας αντισφαίρισης, τμήμα σκοποβολής και τμήμα πολιτιστικών δραστηριοτήτων. Παλαιότερα διατηρούσε και ποδοσφαιρικές ομάδες ανδρών και γυναικών. Χρώματα του συλλόγου είναι το πράσινο και το άσπρο. 

## Ποδόσφαιρο γυναικών
Η ποδοσφαιρική ομάδα γυναικών της Δάφνης ιδρύθηκε το 1998. Συμμετείχε στο πρωτάθλημα ανελλιπώς από την πρώτη χρονιά λειτουργίας του, την περίοδο 1998-99, έως και την περίοδο 2015-16, χωρίς ωστόσο να είχε κατακτήσει κάποιο τίτλο. Το 2016 ανέστειλε την λειτουργία του.

## Ποδόσφαιρο ανδρών
Η ποδοσφαιρική ομάδα ανδρών της Δάφνης δημιουργήθηκε το 1952.  Υπήρξε ιδρυτικό μέλος της ΕΠΕΛ  και συμμετείχε στις διοργανώσεις διάφορων επαρχιακών ομοσπονδιών (ΕΠΕΛ, ΣΕΚ, ΕΠΟΕΛ, ΑΠΟΛ), με τελευταία την Ποδοσφαιρική Ομοσπονδία Αμμοχώστου-Λάρνακας (ΠΟΑΛ). Το 2008 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην μοναδική συμμετοχή της στη Δ΄ κατηγορία, την περίοδο 2008-09, τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΠΟΑΛ έως το 2015.

To 2015, το ποδοσφαιρικό τμήμα ανδρών της Δάφνης ενοποιήθηκε με το Σουρουκλή Τρούλλων δημιουργώντας την ομάδα **Τρούλλοι FC 2015**.





### Τίτλοι
*Πρωτάθλημα πρωταθλητριών ΣΤΟΚ
**Πρωταθλήτρια (1): 2007
*Κύπελλο ΣΤΟΚ
**Κυπελλούχος (2): 1986, 2012
*Ασπίδα ΣΤΟΚ (2): 2007, 2012

*Πρωτάθλημα ΕΠΕΛ
**Πρωταθλήτρια (7): 1964, 1965, 1966, 1967, 1974, 1977, 1990
*Κύπελλο ΕΠΕΛ
**Κυπελλούχος (7): 1974, 1976, 1983, 1986, 1990, 1993, 2003
*Πρωτάθλημα ΣΕΚ
**Πρωταθλήτρια (1): 1968
*Πρωτάθλημα ΕΠΟΕΛ
**Πρωταθλήτρια (1): 1971
*Κύπελλο ΑΠΟΛ
**Κυπελλούχος (1): 1987
*Πρωτάθλημα ΠΟΑΛ
**Πρωταθλήτρια (4): 2007, 2008, 2010, 2011
*Κύπελλο ΠΟΑΛ
**Κυπελλούχος (1): 2007

## Παραπομπές


## Δείτε επίσης

*Ποδόσφαιρο στην Κύπρο

## Εξωτερικοί σύνδεσμοι
*Προφίλ στην ιστοσελίδα της Κυπριακής Ομοσπονδίας Ποδοσφαίρου 
*
*

Κατηγορία:Αθλητικοί σύλλογοι Επαρχίας Λάρνακας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1952
Κατηγορία:Ποδοσφαιρικές ομάδες Κύπρου (γυναικών)
Κατηγορία:Ανενεργές ποδοσφαιρικές ομάδες Κύπρου (γυναικών)
Κατηγορία:Τρούλλοι
ΑΣΠΙΣ Πύλας

Η **ΑΣΠΙΣ Πύλας** (διαβάζεται «ασπίς») είναι κυπριακή ποδοσφαιρική ομάδα με έδρα την Πύλα της επαρχίας Λάρνακας. Ιδρύθηκε το 1957. Χρώματα της ομάδας είναι το πράσινο και το άσπρο. Έδρα της ομάδας είναι το Κοινοτικό Γήπεδο Πύλας.

## Ιστορία
### Περίοδο 2000-2009
Μέχρι το 2000 η ΑΣΠΙΣ συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος. Το 2000 κατέκτησε το πρωτάθλημα ένταξης ΣΤΟΚ και εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Την περίοδο 2000-01 τερμάτισε στην 9η θέση και παρέμεινε στη Δ΄ κατηγορία για δεύτερη συνεχόμενη χρονιά. Την περίοδο 2001-02 τερμάτισε στη 14η θέση και διαγράφηκε από τη δύναμη της ΚΟΠ. Συνέχισε στις διοργανώσεις της ΕΠΕΛ μέχρι το 2007 που κέρδισε ξανά το πρωτάθλημα ένταξης ΣΤΟΚ, επιστρέφοντας στην ΚΟΠ και στη Δ΄ κατηγορία.

Την περίοδο 2007-08 τερμάτισε στην 7η θέση και την περίοδο 2008-09 στην έκτη θέση.




### Δεκαετία 2010-2019
Την περίοδο 2009-10 τερμάτισε στην πέμπτη θέση ενώ έφτασε και στα ημιτελικά του κυπέλλου Κύπρου Γ΄-Δ΄ κατηγορίας. Την επόμενη περίοδο τερμάτισε στη 13η θέση και επέστρεψε στις διοργανώσεις της ΕΠΕΛ για την περίοδο 2011-12. Μέσα από το πρωτάθλημα ένταξης 2012 εξασφαλίζει την επιστροφή της στη Δ΄ κατηγορία. Την περίοδο 2012-13 τερματίζει στην 8η θέση. Την περίοδο 2013-14 τερματίζει στην τρίτη θέση, δύο βαθμούς πίσω από την πρώτη θέση και ένα βαθμό πίσω από τη δεύτερη θέση που οδηγούσαν στη Γ΄ κατηγορία.

Την περίοδο 2014-15 τερμάτισε στην ένατη θέση. Όπως είχε προαποφασιστεί, η περίοδος αυτή ήταν η τελευταία για τη Δ΄ κατηγορία. Οι ομάδες που τερμάτισαν στις θέσεις 6 έως 14 εντάχθηκαν στη νεοϊδρυθείσα Επίλεκτη κατηγορία ΣΤΟΚ 2015-16.

Την περίοδο 2016-17 τερμάτισε στην ενδέκατη θέση του πρωταθλήματος και υποβιβάστηκε.
Συνέχισε στις διοργανώσεις της ΕΠΕΛ. Το 2018 συμμετείχε στον Πρωτάθλημα Ένταξης μέσα από το οποίο προβιβάστηκε στην Επίλεκτη κατηγορία.





### Δεκαετία 2020-2029

Η Ασπίς συνέχισε να αγωνίζεται στο πρωτάθλημα της Επίλεκτης Κατηγορίας ΣΤΟΚ μέχρι και την περίοδο 2021-22 οπόταν και εξασφάλισε την άνοδο της στην Γ΄Κατηγορία τερματίζοντας στην δεύτερη θέση του Α'Ομίλου.

### Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19.




## Τίτλοι-Διακρίσεις
* Πρωτάθλημα ένταξης ΣΤΟΚ:
** Πρωταθλήτρια (2): 2000, 2007
*Πρωτάθλημα ΕΠΕΛ
**Πρωταθλήτρια (8): 1992, 1993, 1995, 2000, 2006, 2007, 2012, 2018
*Κύπελλο ΕΠΕΛ
**Κυπελλούχος (5): 1994, 1995, 1997, 1999, 2012

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

* Προφίλ στην ιστοσελίδα της Κυπριακής Ομοσπονδίας Ποδοσφαίρου
* 

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1957
Κατηγορία:Ποδοσφαιρικές ομάδες Κύπρου (ανδρών)
Ελληνισμός Ακακίου

Το **Αθλητικό Σωματείο Αναγνωστήριο Ελληνισμός Ακακίου** (ή ο **Ελληνισμός Ακακίου**) είναι κυπριακή ποδοσφαιρική ομάδα με έδρα το Ακάκι της επαρχίας Λευκωσίας. Η ομάδα έχει συμμετοχές κυρίως στη Δ΄ κατηγορία Κύπρου. Χρώματα της ομάδας είναι το μπλε, το κίτρινο και το πορτοκαλί. Έδρα της ομάδας είναι το Στάδιο Ελληνισμός Ακακίου. 

## Ιστορία

Ο Ελληνισμός Ακακίου ιδρύθηκε το 1924. Η ομάδα αρχικά αγωνίστηκε στις διοργανώσεις της ΕΠΟΠΛ και της ΑΠΟΕΣΠ.  Το 1987 εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Δ΄ κατηγορίας. Συμμετείχε στο πρωτάθλημα της περιόδου 1987-88 από το οποίο υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΠΟΕΣΠ.

Επέστρεψε στη Δ΄ κατηγορία την περίοδο 1989-90. Παρέμεινε στην κατηγορία αυτή ως την περίοδο 1992-93 που υποβιβάστηκε στα αγροτικά πρωταθλήματα. Επανήλθε στη Δ΄ κατηγορία το 1995. Μέχρι την περίοδο 2005-06 συμμετείχε στη Δ΄ κατηγορία (με εξαίρεση την περίοδο 1999-00 που συμμετείχε στη Γ΄ κατηγορία). Την περίοδο αυτή υποβιβάστηκε στα αγροτικά πρωταθλήματα.

Το 2007 επέστρεψε στη Δ΄ κατηγορία στην οποία συμμετείχε για τρεις περιόδους. Υποβιβάστηκε την περίοδο 2009-10. Συνεχίζει στις διοργανώσεις της ΑΠΟΕΣΠ.





1Η Δ΄ κατηγορία ήταν χωρισμένη σε τρεις ομίλους. Ο Ελληνισμός συμμετείχε στον όμιλο Λευκωσίας-Κερύνειας.
2Η Δ΄ κατηγορία ήταν χωρισμένη σε τρεις ομίλους. Ο Ελληνισμός συμμετείχε στον όμιλο Λεμεσού-Πάφου.
3Ο Ελληνισμός κέρδισε 18 βαθμούς αλλά τιμωρήθηκε με αφαίρεση 3 βαθμών και έτσι στην τελική βαθμολογία αναγράφονται 15 βαθμοί.


## Τίτλοι
*Πρωτάθλημα ένταξης (1): 1987 (περιφέρεια Λευκωσίας/Κερύνειας)
*Πρωτάθλημα ΑΠΟΕΣΠ
**Πρωταθλητής (7): 1979, 1980, 1987, 1989, 1994, 1995, 2007
*Κύπελλο ΑΠΟΕΣΠ
**Κυπελλούχος (5): 1981, 1986, 1987, 1995, 2023

## Παραπομπές


## Δείτε επίσης
*Ποδόσφαιρο στην Κύπρο

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου
*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1924
Κατηγορία:Ακάκι